Wits: 'Rook jul dagga elders' | Maroela Media
Nie op ons kampusse nie, sê Wits oor studente wat dagga wil rook. Foto: Zanpype
Die Universiteit van die Witwatersrand sê dit maak nie saak wat die konstitusionele hof in sy geskiedkundige beslissing oor die kweek en rook van dagga gesê het nie, op sy kampusse geld dieselfde reëls daarteen steeds.
Ná deeglike oorweging van die beslissing deur die Johannesburgse universiteit se regsraadgewers glo die instelling dat sy reëls nie gewysig hoef te word weens die gedeeltelike verslapping van wetgewing met betrekking tot dagga nie.
Net om enige onduidelikheid uit die weg te ruim, sê Wits, moet geen gedeelte van die universiteit se eiendom as “privaat” of “ŉ privaat plek” vir die doeleindes van die gebruik, besit of kweek van dagga beskou word nie.
Die konstitusionele hof het verlede maand ŉ uitspraak van die hooggeregshof in Kaapstad gehandhaaf dat die privaat gebruik van dagga deur volwassenes wettig is. Die hof het daarop klem gelê dit geld net privaat gebruik, wat verbruik in die openbaar of handeldryf daarin steeds onwettig maak.
Die mense is almal gerook….jy mag slegs by jou eie huis rook. Ek haaaaaaaat rokers, onselfsugtige spesie
Jy bedoel seker selfsugtig
Well done Wits?
Die begin van die einde……….
Dieselfde hier. Geen dagga op my perseel.